IFA: Musikalsk sportsur fra Tomtom

De detroniserede hollandske GPS-konger Tomtom leder konstant efter nye forretningsområder. Efter en tur omkring stifindere og actionkameraer kaster Tomtom sig nu helhjerrtet over fitnessure. I dag lancerede de deres hidtil mest avancerede model, Tomtom Spark, i Berlin.

Spark har fokus på musikken. Ifølge Tomtoms undersøgelser benytter tre uf af fire musik under workout, for at motivere. Spark har indbygget 4 gigabyte lagerplads til musik og fungerer med trådløse hovedtelefoner uden nogen mellemled. Uret har også indbygget sports coach, der motiverer under træning,

Tanken er, at du skal kunne lade mobilen ligge derhjemme, når du løber. Spark har indbygget GPS, pulsmåler, 24-timers aktivitetsmåler (skridt, kalorier, søvn, etc,). Uret måler både inden- og udendørs aktiviteter. Selv svømning, så ja, uret er vandtæt.

På sigt skal Tomtom Spark også kunne levere notifikationer fra mobiltelefonen, men det kommer først via en opdatering sidst på året.

Uret rammer forbrugerne i løbet af oktober til en pris på 249 euro – omkring et par tusinde danske kroner.

IFA: Musikalsk sportsur fra Tomtom